CELEX: 32020D2031
Language: lt
Date: 1607558400000
Title: Tarybos sprendimas (BUSP) 2020/2031 2020 m. gruodžio 10 d. kuriuo iš dalies keičiamas Sprendimas 2012/389/BUSP dėl Europos Sąjungos pajėgumų stiprinimo Somalyje misijos (EUCAP Somalia)

2020 12 11   
               
               
                  LT
               
               
                  Europos Sąjungos oficialusis leidinys
               
               
                  L 419/26
               
            
         TARYBOS SPRENDIMAS (BUSP) 2020/2031
         2020 m. gruodžio 10 d.
         kuriuo iš dalies keičiamas Sprendimas 2012/389/BUSP dėl Europos Sąjungos pajėgumų stiprinimo Somalyje misijos (EUCAP Somalia)
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2012 m. liepos 16 d. Taryba priėmė Sprendimą 2012/389/BUSP (1) dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR);
                  
               
                     (2)
                  
                  
                     2016 m. gruodžio 12 d. Taryba priėmė Sprendimą (BUSP) 2016/2240 (2), kuriuo iš dalies pakeitė misijos įgaliojimus, kad ją vykdant dėmesys būtų sutelktas į pajėgumų stiprinimą Somalyje, ir pakeitė misijos pavadinimą į EUCAP Somalia;
                  
               
                     (3)
                  
                  
                     2018 m. gruodžio 10 d. Taryba priėmė Sprendimą (BUSP) 2018/1942 (3), kuriuo iš dalies pakeitė Sprendimą 2012/389/BUSP, siekiant pratęsti misijos EUCAP Somalia galiojimą ir jai numatyti orientacinę finansavimo sumą laikotarpiui iki 2020 m. gruodžio 31 d. Tarybos sprendimu (BUSP) 2020/663 (4) ta orientacinė finansavimo suma buvo padidinta;
                  
               
                     (4)
                  
                  
                     atsižvelgęs į holistinę ir koordinuotą strateginę veiklos pagal BSGP Somalyje ir Somalio pusiasalyje peržiūrą, Politinis ir saugumo komitetas pritarė tam, kad EUCAP Somalia įgaliojimai būtų pratęsti iki 2022 m. gruodžio 31 d. ir jie būtų iš dalies pakeisti;
                  
               
                     (5)
                  
                  
                     Sprendimas 2012/389/BUSP turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2012/389/BUSP iš dalies keičiamas taip:
            
                        1)
                     
                     
                        2 ir 3 straipsniai pakeičiami taip:
                        
                           „2 straipsnis
                           Misijos tikslas
                           
                              1.   EUCAP Somalia tikslas – padėti Somaliui stiprinti jūrų saugumo pajėgumus, kad jis galėtų veiksmingiau užtikrinti jūrų teisės vykdymą.
                           
                           
                              2.   Be to, EUCAP Somalia padeda Somaliui stiprinti policijos pajėgumus, kad būtų remiamas Somalio pereinamojo laikotarpio plano dėl saugumo pareigų perdavimo Somalio valdžios institucijoms įgyvendinimas.
                           
                        
                        
                           3 straipsnis
                           Tikslai ir užduotys
                           
                              1.   Kad pasiektų 2 straipsnyje nurodytą misijos tikslą, EUCAP Somalia:
                              
                                          a)
                                       
                                       
                                          stiprina Somalio civilinės jūrų teisės vykdymo užtikrinimo pajėgumus vykdyti veiksmingą jūrų valdymą savo pakrantės zonoje, vidaus vandenyse, teritorinėje jūroje ir išskirtinėje ekonominėje zonoje;
                                       
                                    
                                          b)
                                       
                                       
                                          stiprina Somalio pajėgumus vykdyti žvejybos inspektavimą/žvejybos reikalavimų vykdymo užtikrinimą, užtikrinti paiešką ir gelbėjimą jūroje, kovoti su kontrabanda bei piratavimu ir saugoti pakrantės zoną sausumoje ir jūroje;
                                       
                                    
                                          c)
                                       
                                       
                                          stiprina Vidaus saugumo ministerijos ir Somalio policijos tarnybų pajėgumus įgyvendinti Somalio pereinamojo laikotarpio planą dėl saugumo pareigų perdavimo Somalio valdžios institucijoms.
                                       
                                    
                           
                              2.   Siekdama tų tikslų, EUCAP Somalia remia Somalio valdžios institucijas joms rengiant būtinus teisės aktus ir steigiant teismines institucijas:
                              
                                          a)
                                       
                                       
                                          teikdama būtinas mentorystės, konsultavimo bei mokymo paslaugas ir įrangą Somalio civilinės jūrų teisės vykdymo užtikrinimo subjektams;
                                       
                                    
                                          b)
                                       
                                       
                                          Vidaus saugumo ministerijai ir Somalio policijos tarnyboms teikdama konsultacijas ir mentorystės paslaugas, jei įgyvendinama, politikos, vadovavimo, kontrolės ir koordinavimo srityse, taip pat teikdama paramą projektams ir įrangą, remiant Sąjungos ir tarptautinių partnerių iniciatyvas.
                                       
                                    
                           
                              3.   Tiems tikslams pasiekti EUCAP Somalia veikia laikydamasi veiklos gairių ir užduočių, nustatytų Tarybos patvirtintuose veiklos planavimo dokumentuose.
                           
                           
                              4.   EUCAP Somalia nevykdo jokios vykdomosios funkcijos.“;
                           
                        
                     
                  
                        2)
                     
                     
                        13 straipsnio 1 dalis papildoma šia pastraipa:
                        „Orientacinė finansavimo suma, skirta su EUCAP Somalia susijusioms išlaidoms laikotarpiu nuo 2021 m. sausio 1 d. iki 2022 m. gruodžio 31 d. padengti, yra 87 780 000 EUR.“;
                     
                  
                        3)
                     
                     
                        14 straipsnio 4 ir 5 dalys pakeičiamos taip:
                        
                           „4.   Misijos vadovas bendradarbiauja su kitais tarptautiniais subjektais regione, visų pirma Jungtinių Tautų (JT) politiniu biuru Somalyje, JT narkotikų kontrolės ir nusikalstamumo prevencijos biuru, JT vystymosi programa, Interpolu ir Tarptautine jūrų organizacija.
                        
                        
                           5.   Misijos vadovas glaudžiai koordinuoja veiksmus su Atalanta, Europos Sąjungos karine misija siekiant prisidėti prie Somalio saugumo pajėgų mokymo (EUTM Somalia) ir atitinkamomis Sąjungos paramos programomis.“;
                        
                     
                  
                        4)
                     
                     
                        16 straipsnio paskutinis sakinys pakeičiamas taip:
                        „Jis taikomas iki 2022 m. gruodžio 31 d.“
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. gruodžio 10 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  2012 m. liepos 16 d. Tarybos sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) (OL L 187, 2012 7 17, p. 40).
         
            (2)  2016 m. gruodžio 12 d. Tarybos sprendimas (BUSP) 2016/2240, kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) (OL L 337, 2016 12 13, p. 18).
         
            (3)  2018 m. gruodžio 10 d. Tarybos sprendimas (BUSP) 2018/1942, kuriuo iš dalies keičiamas Sprendimas 2012/389/BUSP dėl Europos Sąjungos pajėgumų stiprinimo Somalyje misijos (EUCAP Somalia) ir pratęsiamas jo galiojimas (OL L 314, 2018 12 11, p. 56).
         
            (4)  2020 m. gegužės 18 d. Tarybos sprendimas (BUSP) 2020/663, kuriuo iš dalies keičiamas Sprendimas 2012/389/BUSP dėl Europos Sąjungos pajėgumų stiprinimo Somalyje misijos (EUCAP Somalia) (OL L 157, 2020 5 19, p. 1).